**Ministru kabineta noteikumu projekta**

**„****Grozījumi Ministru kabineta 2008.gada 26.maija noteikumos Nr.370 „Noteikumi par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Pārtikas aprites uzraudzības likuma 4.panta trešā daļa un Reklāmas likuma 7.panta otrā daļa. |
| 2. | Pašreizējā situācija un problēmasraksturojums | Spēkā esošo Ministru kabineta 2008.gada 26.maija noteikumu Nr.370 „Noteikumi par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem”” (turpmāk – noteikumi Nr.370) 6.pielikums nosaka mākslīgo maisījumu zīdaiņiem tirdzniecības nosaukumus Eiropas Savienības dalībvalstu valodās.Saistībā ar Horvātijas pievienošanos Eiropas Savienībai Oficiālajā Vēstnesī 2013.gada 10.jūnijā ir publicēta Komisijas 2013.gada 8.februāra Direktīva 2013/26/ES, ar ko pielāgo dažas direktīvas pārtikas nekaitīguma, veterinārās un fitosanitārās politikas jomā saistībā ar Horvātijas pievienošanos (turpmāk – Direktīva 2013/26/ES). Tajā ar attiecīgiem nosaukumiem horvātu valodā papildināts to esošo produktu nosaukumu saraksts, ar kuriem pārdod mākslīgos maisījumus zīdaiņiem un mākslīgos papildu ēdināšanas maisījumus zīdaiņiem. Tāpēc Direktīvas 2013/26/ES normas jāpārņem noteikumos Nr.370. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2008.gada 26.maija noteikumos Nr.370 „Noteikumi par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem”” (turpmāk – noteikumu projekts) sagatavots, lai ieviestu Komisijas Direktīvas 2013/26/ES normas un papildinātu noteikumu Nr.370 6.pielikumu ar mākslīgo maisījumu zīdaiņiem tirdzniecības nosaukumiem horvātu valodā.Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Tā kā noteikumu projekts izdarīti tehniski grozījumi, sabiedrības līdzdalība projekta izstrādē nav nepieciešama. |
| 7. | Cita informācija | Nav. |

*Anotācijas II, III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva 2013/26/ES |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2013/26/ES |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2013/26/ES 1.pants | 2.punkts | Pārņemts attiecībā uz grozījumiem Komisijas 2006.gada 22.decembra Direktīvā 2006/141/EK par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem un ar ko groza Direktīvu 1999/21/EK.Panta daļa attiecībā uz grozījumiem Komisijas 1999.gada 25.marta Direktīvā 1999/21/EK par diētisko pārtiku cilvēkiem ar veselības traucējumiem tiks pārņemta ar Ministru kabineta 2001.gada 3.aprīļa noteikumiem Nr.155 „Obligātās nekaitīguma prasības diētiskajai pārtikai cilvēkiem ar veselības traucējumiem un prasības marķējumam”. | Projekta vienība neparedz stingrākas prasības. |
| Direktīvas 2013/26/ES pielikuma 1.punkts | Tiesību norma tiks pārņemta ar Ministru kabineta 2001.gada 3.aprīļa noteikumiem Nr.155 „Obligātās nekaitīguma prasības diētiskajai pārtikai cilvēkiem ar veselības traucējumiem un prasības marķējumam”. |
| Direktīvas 2013/26/ES pielikuma 2.punkta „a” apakšpunkts | 2.punkts | Pārņemts pilnībā. | Projekta vienība neparedz stingrākas prasības. |
| Direktīvas 2013/26/ES pielikuma 2.punkta „b” apakšpunkts | 3.punkts | Pārņemts pilnībā. | Projekta vienība neparedz stingrākas prasības. |
| Cita informācija | Nav. |

*Anotācijas V sadaļas 2.tabula, VI un VII sadaļa – projekts šīs jomas neskar.*

Zemkopības ministre L.Straujuma

2013.07.16. 14:43

L.Gurecka

67027063, Linda.Gurecka@zm.gov.lv